I.	 Промени по ДДС – ПП ЗДДС (ДВ бр.24 / 21.03.2017) 

1.	Промени в чл.64, ал.1 ППЗДДС за изчисляването на коефициента за частичен данъчен кредит по чл.73, ал.2 ЗДДС.
Добавени са две нови точки (т.3 и т.4) за изключения от оборотите в числителя и знаменателя на коефициента (цитат):

3. на дълготрайни активи, използвани от данъчно задълженото лице в рамките на независимата му икономическа дейност;
4. на недвижими имоти и на финансови услуги, които са с инцидентен характер.

В тази връзка в случай, че имате такива сделки е необходимо да използвате отметката при въвеждането на първични документи “Прод.ДА“ – т.е. да поставите отметка в това поле. 

ВАЖНО!!!
При актуализиране на базата с версия 2017.09.12 ще видите известно забавяне докато влезете в базата данни на съответната фирма. 
МОЛЯ ТЪРПЕЛИВО ИЗЧАКАЙТЕ !!!

При първото актуализиране на базата с версия 2017.09.12 програмата ще изпълни скрипт, с който да прегледа сделките в Дневник породажби към момента и ако вече сте отметнали такива документи, тя ще натрупа тези обороти за изключване помесечно в две нови полета:
Виж меню Първоначални салда -> Стойност на облаг.обороти – последните две колони „Изкл. ДО за ЧДК числител“ и „Изкл. ДО за ЧДК знаменател“.
Ако има такива сделки, но не сте използвали тази отметка ще е необходимо да коригирате сътветните документи, след това да извикате Справка-деклрация за ДДС за съответния месец и да натиснете бутона „ОК“ в нея, за да се запишат тези обороти в споменатите по-горе нови полета.

2.	Подробна справка по дневник за продажби – меню Справки -> Справки ДДС
В тази справка ще можете да видите оборотите формирани от сделки за продажба на дълготрайни активи на отделен ред за съответния месец – в колоната „Прод.ДА“ ще пише „Да“. Стъпвайки върху дадена сума посредством клавиши Shift+ляв бутон на мишката или  Alt+Enter може да видите от кои документи е формиран този оборот. И след това стъпвайки на определен документ пак посредством Shift+ляв бутон на мишката или  Alt+Enter може да достигнете до първичния документ в съответната папка и съответния месец на въвеждане.

3.	Нов вид документ за Дневник продажби
Добавен е нов вид документ с код 95 ->  Протокол за безвъзмездно предоставяне на хранителни стоки, за което е приложим чл. 6, ал. 4, т. 4 ЗДДС.

НОВО!!!
II.	Въвеждане на първични документи

1.	Добавен е нов бутон - VAT 
Посредством  този бутон и в случай, че имате връзка с Интернет може да проверявате дали е валиден ДДС номерът на контрагента – проверяват се както българските така и номерата за всички  държави в ЕС. Програмата извежда съобщение с данните на фирмата.
2.	Добавено е ново поле – Дата падеж

Полето е незадължително. Въвежда се датата за плащане (падеж) от фактурата, ако има такава и желаете да я следите.

3.	Бърз клавиш за достъп до таблицата за изписване на материали и стоки – F3

Добавена е възможност посредством клавиш F3 да се отвори таблицата за изписване на материали и стоки когато въвеждате документи по КТ сметки от гр.70.

4.	Копиране на документи

Разработена е възможност за „пакетно копиране“ на документи. Може да маркирате няколко документа посредством клавиши Ctrl+ляв бутон на мишката (стандартната клавишна комбинация за Windows) или да маркирате всички документи в папката посредством Shift+F6, след което настискате десен бутон на мишката – появява се контекстно меню, от което може да изберете опция „Копиране на документ“. Програмата извежда прозорец, в който да въведете/изберете датата на регистрация за копираните документи.
Размаркинето на извадката става отново посредством клавиши Ctrl+ляв бутон на мишката, респ. за ако сте маркирали всички документи в папката с Shift+F6.

5.	Маркиране на платени в брой

Разработена е възможност за „пакетно маркиране“ на платени в брой документи. Може да маркирате няколко документа и всички в папката по описания в т.4 начин, след което настискате десен бутон на мишката – появява се контекстно меню, от което може да изберете опция „Маркиране платени в брой“.  Програмата взема сметка Каса лева ( виж меню Сервиз -> Основни настройки -> Общи настройки -> Сметки) и ако сметката има партиди, програмата извежда прозорец за да въведете/изберете партидите на Сметка каса за маркирания пакет документи. Дата на РКО/ПКО ще бъде датата на документа. 

Размаркинето на извадката (за да се откажете от плащане в брой на съответните документи) трябва отново да ги маркирате по описания в т.4 начин, след което натискате десен бутон на мишката – появява се контекстно меню, от което може да изберете опция „Размаркиране платени в брой“.

III.	Автоматични операции

1.	Зареждане на данни от файл за ДДС – Дневник покупки
Меню Първични документи -> Автоматични операции-> Прехвърляне на Дневници за покупки и продажби от файлове за ДДС

Разработена е възможност за трансфер и осчетоводяване на документи за покупки от файл POKUPKI.TXT по спецификацията съгл. ПП ЗДДС за подаване на ДДС в НАП. 
За осчетоводяването е необходимо да въведете/изберете съответните настройки в „Схема на осчетоводяване“.
Досегашната възможност за трансфер на Дневник продажби ще намерите във втория раздел (таб) „Продажби“.

2.	Зареждане на данни от трансферни файлове от складов софтуер на фирма Gensoft
Меню Първични документи -> Автоматични операции-> Прехвърляне на данни от текстов файл

Добавена е възможност при зареждане на Продажби да изберете дали да се изписват матерали/стоки (програмата извежда въпрос „Желаете ли изписване на стоки от склад?“) , т.е. ще може да заредите и осчетоводите фактурите за продажби без да се изписват от склад  продадените матерали/стоки, в случай че желаете да следите само стойностно съответната материална сметка.

IV.	Справки
1.	Движение по документи
Меню Справки -> Справки по сметки

Добавени са нови полета(колони) – „Парт.1 Булстат/Идентиф.ДДС“ и „Дата падеж“.
Чрез два пъти щракване с левия бутон на мишката върху определена дата на падеж можете да филтрирате документите, които падежират на тази дата.

2.	Движение по партиди
Меню Справки -> Справки по сметки

Добавено е ново поле (колона) – „Парт.1 Булстат/Идентиф.ДДС“ . Ако изивикате подсправка по документи за конкретна партида посредством клавиши Shift+ляв бутон на мишката или  Alt+Enter ще видите, че е добавено ново поле (колона) „Дата падеж“.

V.	Други

1.	Избор на вид прехвърляне за автоматична операция Прехвърляне на данни от текстов файл
Меню Сервиз -> Основни настройки -> Общи настройки -> Папки и други настройки

От падащия списък в полето „Вид прехвърляне от текстови файлове“ може да изберете какъв трансфер ще правите.

Напомняме, че тази настройка е глобална – отнася се за всички фирми (бази данни), които обработвате с програмата.